पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू की मार अब पूर्व सैनिकों और उनके आश्रितों को भी सहना पड़ेगी। अब CSD कैंटीन में सरकार द्वारा जारी गाइडलाइन के तहत एक दिन में मात्र 50 कार्ड होल्डरों को ही सामान मिलेगा। सरकार द्वारा पांच लोगों से ज्यादा एक स्थान पर इकट्ट्ठा नहीं होने की बंदिशे जारी होनें के कारण कैंटीन प्रबंधन ने आदेशों की पालना करते हुए अब एक समय में मात्र 5 कार्ड होल्डर को ही परिसर में प्रवेश की अनुमति दी है।
सरकाघाट CSD कैंटीन के प्रबंधक कैप्टन जगत राम ठाकुर द्वारा प्रेस विज्ञप्ति में बताया गया कि CSD कैंटीन में शुक्रवार 7 मई से सिर्फ 50 लोगों को समान दिया जाएगा। वो भी एक टाइम में कैंटीन प्रांगण में मात्र 5 ही आदमी सामान ले सकते है। इन्होंने कहा कि सामान टेलीफोन बुकिंग के माध्यम से ही मिलेगा। बुकिंग करते समय कार्ड होल्डर को अपना टोकन नंबर और टाइम भी नोट करना होगा क्योंकि दिए हुए टाइम के अलावा उन्हेंनसामान किसी भी हालत में नहीं दिया जाएगा।
प्रबंधक नें बताया कि कोरोना कर्फ्यू के दौरान सरकार के आदेशानुसार लिकर (शराब) बिल्कुल भी नहीं दी जाएगी। उन्होंने बताया कि कर्फ्यू में पूर्व सैनिकों व आश्रितों को कोई परेशानी ना हो इसलिए 9:30 से 3:30 बजे तक कंटीन लगातार जारी रहेगी। उन्होंने बताया कि बुकिंग केवल रात को 8:00 से 10:00 बजे तक ही होगी दिन में कोई भी बुकिंग नहीं की जाएगी। बुकिंग मोबाइल नंबर 78077-60113 और लैंडलाइन 01905-230113 पर ही मान्य होगी। सीरियल नम्बर के तहत ही कार्ड होल्डर को सामान दिया जाएगा।
इस शेड्यूल के तहत ही दिया जाएगा सामान
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn